b"\n_START_ARTICLE_\nCharles Hitchcock Adams\n_START_SECTION_\n\xc5\xbdivljenje in delo\n_START_PARAGRAPH_\nCharles se je rodil kot zadnji od petih otrok Williama in Cassandre Adams. V letu 1886 je za\xc4\x8del \xc5\xa1tudirati kemijo na Univerzi Kalifornije. V drugem letniku je o\xc4\x8detov posel zaradi naravnih dogodkov utrpel velike izgube in Charles je zapustil univerzo da bi pomagal pri prenovitvi posla._NEWLINE_Naslednja leta je pre\xc5\xbeivel na dru\xc5\xbeinskem posestvu in postal zavarovalni\xc5\xa1ki agent. Opravljal je tudi pisarni\xc5\xa1ka dela, v glavnem za Merchants' Exchange Association. V letu 1917 je postal izvr\xc5\xa1ni tajnik zdru\xc5\xbeenja in opravljal to delo vse do leta 1940. Stanje dru\xc5\xbeinske posesti se je s\xc4\x8dasoma uredilo._NEWLINE_Ko je prejel 76\xc2\xa0mm (3 pal\xc4\x8dni) daljnogled, je za\xc4\x8del z opazovanjem neba in se pridru\xc5\xbeil Tihomorskemu astronomskemu dru\xc5\xa1tvu. Leta 1915 je postal tajnik in blagajnik dru\xc5\xa1tva, kar je opravljal vse do svoje upokojitve leta 1950._NEWLINE_Poro\xc4\x8den je bil z Olive Bray. V zakonu se je rodil sin Ansel Easton, priznani fotograf in okoljevarstvenik. Charlesova \xc5\xbeena je umrla leta 1950 po bolezni, zaradi katere je postala invalidka."